text: Zelenskyj: Ukraina fær nýggjan verjumálaráðharra
text: #000001
text: Oleksij Reznikov, ið hevur verið verjumálaráðharri síðan 2021, verður eftir ætlan skiftur út við Rustem Umerov, sum m.a. hevur sitið í ukrainska tjóðartinginum og umboðað Ukraina í samráðingum við Russland
text: #000002
text: Oleksij Reznikov hevur verið verjumálaráðharri síðan november 2021 (Mynd: EPA)
text: #000003
text: Ukraina skal hava nýggjan verjumálaráðharra.Tað boðaði ukrainski forsetin, Volodymyr Zelenskyj frá sunnukvøldið.
text: #000004
text: Ætlanin er, at núverandi verjumálaráðharrin, Oleksij Reznikov verður skiftur út við Rustem Umerov. Forsetin fer at heita á tjóðartingið um at góðkenna útskiftingina í vikuni, og væntandi ferð ein meiriluti at stuðla Zelenskyj í hesum.
text: #000005
text: Reznikov hevur verið gjøgnum fleiri enn 550 dagar við kríggi, og hevur verjumálaráðið tørv á nýggjum tilgongdum, sigur Zelenskyj m.a.
text: #000006
text: Sambært Ritzau er talan um størstu broyting í ukrainsku verjuleiðsluni, síðan Russland gjørdi innrás í februar 2022. Reznikov hevur verið verjumálaráðharri síðan november 2021.
text: #000007
text: Rustem Umerov stendur í dag á odda fyri størsta privatiseringsgrunninum í Ukraina, og eisini hevur hann áður sitið í tjóðartinginum. Hann var eisini ein av samráðingarmonnunum, sum fundaðist við Russland um eina møguliga vápnahvíld og friðaravtalu, stutt eftir, at kríggið byrjaði. Í fjør var hann eisini við til at fáa í lag avtaluna um útflutning av ukrainskum korni umvegis Svartahavið.
text: #000008
text: Lavrov: Vesturheimurin er farin í kríggj móti okkum
text: #000014